經數:一八一九

經名:無量壽經優婆提舍願生偈註卷上

頁數:八三一

上      欄

乘明矣法華經導. 諸聲聞是人於何而得

解脫. 但離虛妄名爲解脫. 是人實未得一

切解脫. 以未得無上道故. □推此理. 阿

羅漢旣未得一切解脫. 必應有生. 此人更

不生三界. 三界外除淨土更無生處. 是以

唯應於淨土生. 如言聲聞者. 是他方聲聞

來生仍本名故稱爲聲聞. 如天帝釋生人

中時姓□尸迦. 後雖爲天主. 佛欲使人

知其由來. 與帝釋語時猶稱□尸迦. 其此

類也. 又此論但言二乘種不生. 謂安樂國不

生二乘種子. 亦何妨二乘來生耶. 譬如橘

栽不生江北. 河洛果肆亦見有橘. 又言鸚

鵡不渡壟西. 趙魏架桁亦有鸚鵡. 此二物

但言其種不渡彼有聲聞亦如是. 作如是

解經論則會. 問曰. 以名召事. 有事乃有名.

安樂國旣無二乘女人根缺之事. 亦何須復

言無此三名耶. 答曰. 如軟心菩薩不甚勇

猛譏言聲聞. 如人諂曲或復□弱譏言女

人. 又如眼雖明而不識事譏言盲人. 又如

耳雖聽而聽義不解譏言聾人. 又如舌雖

語而訥口1?吃譏言[&FFFF]#人. 有如是等根

雖具足而有譏嫌之名. 是故須言乃至無

名. 明淨土無如是等與奪之名. 問曰. 尋

法藏菩薩本願2及龍樹菩薩所[&FFFF]#. 皆似以

彼國聲聞衆多爲奇. 此有何義. 答曰. 聲聞

以實際爲證. 計不應更能生佛道根芽. 而

佛以本願不可思議神力攝令生彼. 必當

3復以神力生其無上道心. 譬如鳩鳥入水.

魚[&FFFF]#咸死. 犀4牛觸之死者皆言. 如此不應

中      欄

生而生. 所以可奇. 然五不思議中佛法最不

可思議. 佛能使聲聞復生無上道心. 眞不可

思議之至也

衆生願樂一切能滿足此二句名莊嚴一

切所心滿足功德成就. 佛本何故興此願. 見

有國土. 或名高位重[&FFFF]#處無由. 或人凡性鄙

□出靡路. 或脩短繫業制不在己. 如阿私

陀仙人類也. 有如是等爲業風所吹不

得自在. 是故願言. 使我國土各稱所心滿

足情願. 是故言衆生所願樂. 一切能滿足

是故願生彼阿彌陀佛國  此二句結成上

觀察十七種莊嚴國土成就. 所以願生. 釋

器世間淸淨訖之于上. 次觀衆生世間淸

淨. 此門中分爲二別. 一者觀察阿彌陀如

來莊嚴功德. 二者觀察彼諸菩薩莊嚴功德.

觀察如來莊嚴功德中有八種. 至文當目.

問曰. 有論師汎解衆生名義. 以其輪轉三

有受衆多生死故名衆生. 今名佛菩薩爲

衆生. 是義云何. 答曰. 經言. 一法有無量名.

一名有無量義. 如以受衆多生死故名爲

衆生者. 此是小乘家釋三界中衆生名義.

非大乘家衆生名義也. 大乘家所言衆生

者. 如不增不減經言. 言衆生者卽是不生

不滅義. 何以故. 若有生. 生已復生有無窮

過故. 有不生而生過故. 是故無生. 若有生.

可有滅. 旣無生. 何得有滅. 是故無生無滅

是衆生義. 如經中言. 五受陰通達空無所

有是5苦義. 斯其類也

無量大寶王微妙淨華臺  此二句名莊嚴座

下      欄

功德成就佛本何故莊嚴此座. 見有菩薩.

於末後身敷草而坐成阿□多羅三□三菩

提. 人天見者不生增上信增上恭敬增上愛

樂增上修行. 是故願言. 我成佛時使無量大

寶王微妙淨華臺以爲佛座. 無量者 如觀無

量壽經言. 七寶地上有大寶蓮華王座. 蓮華

一一葉作百寶色有八萬四千脈. 猶如天

□. 脈有八萬四千光. 華葉小者縱廣二百五

十由旬. 如是華有八萬四千葉. 一一葉間

有百億摩尼珠王以爲映飾. 一一摩尼放

千光明. 其光如蓋七寶合成遍覆地上. 釋迦

毘楞伽寶以爲其臺. 此蓮華臺八萬金剛甄

叔迦寶梵摩尼寶妙眞珠網以爲6嚴飾. 於

其臺上自然而有四柱寶幢. 一一寶幢如八

萬四千億須彌山. 幢上寶□如夜摩天宮. 有

五百億微妙寶珠以爲映飾. 一一寶珠. 有

八萬四千光. 一一光作八萬四千異種金色.

一一金7光遍安樂寶土. 處處變化各作異

相. 或爲金剛臺. 或作眞珠網. 或作雜華

雲. 於十方面. 隨意變現化作佛事. 如是等

事出過數量. 是故言無量大寶王微妙淨華

臺

相好光一尋色像超群生  此二句名莊嚴身

業功德成就. 佛本何故莊嚴如此身業. 見

有佛身. 受一丈光明. 於人身光不甚超絶.

如轉輪王相8好亦大同. 提婆達多所9減

唯10一. 致令阿□世王以玆懷亂. 刪□耶

等敢如□□. 或如此類也. 是故涅嚴如此

身業. 案此間□訓. 六尺曰尋. 如觀無量壽

經數:一八一九

經名:無量壽經優婆提舍願生偈註卷上

頁數:八三二

上      欄

經言. 阿彌陀如來身高六十萬億那由他□

河沙由旬. 佛圓光如百億三千大千世界. 譯

者以尋而言. 何其晦(木代反)乎. 里舍間人不簡

縱橫長短. 咸謂橫舒兩手臂爲尋. 若譯者

或取此類用準阿彌陀如來舒臂爲言故

稱一尋者. 圓光亦應徑六十萬億那由他□

河沙由旬. 是故言相好光一尋. 色像超群生.

問曰. 觀無量壽經言. 諸佛如來是法界身.

入一切衆生心想中. 是故汝等心想佛時. 是

心卽是三十二相八十隨形好. 是心作佛是

心是佛. 諸佛正遍知海從心想生. 是義云

何. 答曰. 身名集成界名事別. 如眼界緣

根色空明作意五因緣生名爲眼界. 是眼但

自行己緣. 不行他緣. 以事別故. 耳鼻等

界亦如是. 言諸佛如來是法界身者. 法界

是衆生心法也. 以心能生世間出世間一切

諸法故名心爲法界. 法界能生諸如來相

1好身. 亦如色等能生眼識. 是故佛身名法

界身. 是身不行他緣. 是故入一切衆生心

想中. 心想佛時是心卽是三十二相八十隨

形好者. 當衆生心想佛時. 佛身相好顯現

衆生心中也. 譬如水淸則色像現. 水之與

像不一不異. 故言佛相好身卽是心想也.

是心作佛者. 言心能作佛也. 是心是佛者.

心外無佛也. 譬如火從木出火不得離木

也. 以不離木故則能燒木. 木爲火燒相卽

2爲火也. 諸佛正遍知海從心想生者. 正

遍知者. 眞正如法界而知也. 法界無相故

諸佛無知也. 以無知故無不知也. 無知而

中      欄

知者是正遍知也. 是3知深廣不可測量. 故

譬海也

如來微妙聲梵響聞十方  此二句名莊嚴口

業功德成就. 佛本何故興此莊嚴. 見有如

來名似不尊. 如外道□(推車. 人□反)6稱瞿曇姓.

成4道5日聲唯徹梵天. 是故願言. 使我成佛

妙聲遐布聞者悟忍. 是故言如來微妙聲梵

響聞十方

同地水火風虛空無分別  此二句名莊嚴心

業功德成就. 佛本何故興此莊嚴. 見有如

來說法云此黑此白此不黑不白下法中法

上法上上法. 有如是等無量差別品似有

分別. 是故願言. 使我成佛如地荷負無輕

重之殊如水潤長無□(惡草)□(瑞草. 括音)之異. 如火

成7熟無[&FFFF]#臭之別如風起發無眠悟之差.

如空苞受無開塞之念. 得之于內物安於

外. 虛往實歸於是8于息. 是故言同地水火

風虛空無分別

天人不動衆淸淨智海生  此二句名莊嚴大

衆功德成就. 佛本何故起此莊嚴. 見有如來.

說法輪下所有大衆諸根性欲種種不同. 於

佛智9慧若退若沒以不等故衆生不純淨. 所

以興願. 願我成佛. 所有天人皆從如來智慧

淸淨海生. 海者. 言佛一切種智深廣無10涯

不宿二乘雜善中下死11屍. 喩之如海. 是故

言天人不動衆. 淸淨智海生. 不動者. 言彼天

人成就大乘根. 不可傾動也

如須彌山王勝妙無過者  此二句名莊嚴上

首功德成就. 佛本何故起此願. 見有如來.

下      欄

衆中或有强梁者. 如提婆達多流比. 或有

國王與佛□治不12知甚推佛. 或有請佛

以他緣廢忘. 有如是等似上首力不成就.

是故願言. 我爲佛時願一切大衆無能生心

敢與我等. 唯一法王更無俗王. 是故言如

須彌山王勝妙無過者

天人丈夫衆恭敬繞瞻仰  此二句名莊嚴主

功德成就. 佛本何故起此莊嚴. 見有佛如

來. 雖有大衆衆中亦有不甚恭敬. 如一

比丘語釋迦牟尼佛. 若不與我解十四難.

我當更學餘道. 亦如居迦離謗舍利弗. 佛

三語而三不受. 又如諸外道輩假入佛衆

而常伺心佛短. 又如第六天魔常於佛所

作諸留難. 有如是等種種不恭敬相. 是故

願言. 使我成佛天人大衆恭敬無倦. 所以

但言天人者. 淨土無女人及八部鬼神故

也. 是故言天人丈夫衆恭隨13繞瞻仰

觀佛本願力遇無空過者能令速滿足功德大

寶海此四句名莊嚴不虛作住持功德成就.

佛本何故起此莊嚴. 見有如來. 但以聲

聞爲僧. 無心佛道者. 或有値佛而不[&FFFF]#

三塗. 善星提婆遮多居迦離等是也. 又14人

聞佛名號發無上道心. 遇惡因緣退入聲

聞□支佛地者. 有如是等空過者退沒者.

是故願言. 使我成佛時値遇我者皆速疾

滿足無上大寶. 是故言觀佛本願力遇無空

過者能令速滿足功德大寶海. 住持義如上.

觀佛莊嚴八種功德訖之于上. 次觀安樂

因諸大菩薩四種莊嚴功德成就. 問曰. 觀如

經數:一八一九

經名:無量壽經優婆提舍願生偈註卷上

頁數:八三三

上      欄

來莊嚴功德. 何所闕少復須觀菩薩功德

耶. 答曰. 如有明君則有賢臣. 堯舜之稱

無爲. 是其比也. 若便但有如來法王而無

大菩薩法臣. 於翼[&FFFF]#道. 豈足云滿. 亦如

薪[&FFFF]#小則不大. 如經言. 阿彌陀佛國有

無量無邊諸大菩薩. 如觀世音大勢至等. 皆

當一生於他方次補佛處. 若人稱名憶念

者歸依者觀察者. 如法華經普門品說無願

不滿. 然菩薩愛樂功德. 如海呑流無止

足情. 亦如釋迦牟尼如來聞一目闇比丘□

言. 誰愛功德. 爲我維1鍼. 爾時如來從禪

定起來到其所語言. 我愛福德. 遂爲其維

*鍼. 爾時2失明比丘3暗聞佛語聲. 驚喜交

集白佛言. 世尊世尊功德猶未滿耶. 佛報

言. 我功德圓滿無所復須. 但我此身從功

德生. 知功德恩分故. 是故言愛. 4如所問

觀佛功德. 實無願不充. 所以復觀菩薩功

德者. 有如上種種義故耳

安樂國淸淨常轉無垢輪化佛菩薩日如須彌

住持  佛本何故起此莊嚴. 見有佛土. 但

是小菩薩不能於十方世界廣作佛事. 或

但聲聞人天所利狹小. 是故興願. 願我國

中有無量大菩薩衆. 不動本處遍至十方.

種種應化如實修行常作佛事. 譬如日在

天上而影現百川. 日豈來耶. 豈不來耶. 如

大集經言. 譬如有人善治堤塘量其所宜.

及放水時. 不加心力. 菩薩亦如是. 先治

一切諸佛及衆生應供養. 應敎化種種堤

塘. 及入三昧身心不動. 如實修行常作

中          欄

佛事. 如實修行者. 雖常修行實無所修行

也. 是故言安樂國淸淨常轉無垢輪化佛菩

薩日如須彌住持

無垢莊嚴光一念及一時普照諸佛會利益諸

群生  佛本何故起此莊嚴. 見有如來. 眷屬

欲供養他方無量諸佛. 或欲敎化無量衆

生. 此沒彼出先南後北. 不能以一念一時

放光普照. 遍至十方世界敎化衆生. 有出

沒前後相故. 是故興願. 願我佛土諸大菩薩

於一念時頃遍至十方作種種佛事. 是故

誓無垢莊嚴光一念及一時普照諸佛會利

益諸群生. 問曰. 上章云身不動搖而遍至

十方. 不動而至. 豈非是一時義耶. 與此若

爲差別. 答曰. 上但言不動而至. 或容有前

後. 此言無前無後. 是爲差別. 亦是成上

不動義. 若不一時5則是往來. 若有往來.

則非不動. 是故爲成上不動義故須觀一

時

雨天樂華衣妙香等供養[&FFFF]#諸佛功德無有分

別心  佛本何故起此莊嚴. 見有佛土. 菩薩

人天志趣不廣. 不能遍至十方無窮世界

供養諸佛如來大衆. 或以己土穢濁不敢

向詣淨鄕. 或以所居淸淨鄙薄穢土. 以如

此等種種局分. 於諸佛如來所不能周遍

供養發起廣大善根. 是故願言. 我成佛時. 願

我國土一切菩薩聲聞天人大衆. 遍至十方

一切諸佛大會處所. 雨天樂天華天衣天香.

以巧妙辨辭供養[&FFFF]#歎諸佛功德. 雖歎穢

土如來大慈謙忍. 不見佛土有雜穢相. 雖

下      欄

歎淨土如來無量莊嚴. 不見佛土有淸淨

相. 何以故. 以諸法等故. 諸如來等. 是故諸

佛如來名爲等覺. 若於佛土起優劣心. 假

使供養如來非法供養也. 是故言雨天樂

華衣妙香等供養[&FFFF]#諸佛功德無有分別心

何等世界無佛法功德寶我願皆往生示佛法

如佛  佛本何故起此願. 見有軟心菩薩. 但

樂有佛國土修行. 無慈悲堅牢心. 是故興

願. 願我成佛時. 我土菩薩皆慈悲勇猛堅固.

志願能捨淸淨土. 至他方無佛法僧處. 住

持莊嚴佛法僧寶. 示如有佛使佛種處處

不斷. 是故言何等世界無佛法功德寶我願

皆往生示佛法如佛. 觀菩薩四種莊嚴功德

成就訖之于上. 次下四句是□向門

我作論說偈願見彌陀佛普共諸衆生往生安

樂國  此四句是論主□向門. □向者. □己

功德普施衆生. 共見阿彌陀如來生安樂

國

無量壽修多羅章句我以偈誦總說竟

問曰. 天親菩薩□向章中言普共諸衆生

往生安樂國. 此指共何等衆生耶. 答曰

案王舍城所說無量壽經. 佛告阿難. 十方□

6河沙諸佛如來皆共稱嘆無量壽佛威神功

德不可思議. 諸有衆生聞其名號. 信心歡

喜乃至一念. 至心□向. 願生彼國卽得往

生. 住不退轉. 唯除五逆誹謗正法. 案此而

言. 一切7外凡夫人皆得往生. 又如觀無量

壽經有九品往生. 8下下品生者. 或有衆生

作不善業五逆十惡具諸不善. 如此愚人

經數:一八一九

經名:無量壽經優婆提舍願生偈註卷上

頁數:八三四

上      欄

以惡業故應墮惡道經歷多劫受苦無

窮. 如此愚人臨命終時遇善知識種種安

慰爲說妙法. 敎令念佛. 此人苦逼不遑念

佛. 善友告言. 汝若不能念者. 應稱無量

壽佛. 如是至心令聲不絶. 具足十念稱

南無無量壽佛. 稱佛名故於念念中除八

十億劫生死之罪. 命終之後見金蓮華. 猶

如日輪住其人前. 如一念頃. 卽是往生極

樂世界. 於蓮華中滿十二大劫蓮華方開.

(當以此償五逆罪也)觀世音大勢至以大悲音聲. 爲其

廣說諸法實相除滅罪法. 聞已歡喜應時

則發菩提之心. 是名下品下生者. 以此經

證. 明知下品凡夫但令不誹謗正法. 信佛

因緣皆得往生. 問曰. 無量壽經言. 願往生

者皆得往生. 唯除五逆誹謗正法. 觀無量壽

經言. 1作五逆十惡具諸不善亦得往生.

此二經云何會. 答曰. 一經以具二種重罪. 一

者五逆二者誹謗正法. 以此二種罪故. 所以

不得往生. 一經但言作十惡五逆等罪. 不

言誹謗正法. 以不謗正法故. 是故得生.

問曰. 假使一人具五逆罪. 而不誹謗正法.

經許得生. 復有一人但誹謗正法而無五

逆諸罪. 願往生者得生以不. 答曰. 但令

誹謗正法. 雖更無餘罪. 必不得生. 何以

言之. 經言. 五逆罪人墮阿鼻大地獄中2具

受一劫重罪. 誹謗正法人墮阿鼻大地獄中.

此劫若盡復轉至他方阿鼻大地獄中. 如是

展轉經百千阿鼻大地獄. 佛不記得出時

節. 以誹謗正法罪極重故. 又正法者卽是

中      欄

佛法. 此愚癡人旣生誹謗. 安有願生佛土

之理. 假使但貪彼3土安樂而願生者. 亦

如心非水之水4無煙之火. 豈有得理. 問

曰. 何等相是誹謗正法. 答曰. 若言無佛無

佛法無菩薩無菩薩法. 如是等見若心自

解若從他受其心決定皆名誹謗正法. 問

曰. 如是等計但是己事. 於衆生有何苦惱

踰於五逆重罪耶. 答曰. 若無諸佛菩薩說

世間出世間善道敎化衆生者. 豈知有仁

義禮智信耶. 如是世間一切善法皆斷. 出世

間一切賢聖皆滅. 汝但知五逆罪爲重. 而不

知五逆罪從無正法生. 是故謗正5法人其

罪最重. 問曰. 業道經言. 業道如秤. 重者先

牽. 如觀無量壽經言. 有人造五逆十惡具

諸不善. 應墮惡道經歷多劫受無量苦.

臨命終時遇善知識敎稱南無無量壽佛.

如是至心令聲不絶具足十念. 便得往

生安樂淨土. 卽入大乘正定之聚畢竟不

退. 與三塗諸苦永隔. 先牽之義於理如何.

又曠劫已來備造諸行. 有漏之法繫屬三界.

但以十念念阿彌陀佛便出三界繫業之

義復欲云何. 答曰. 汝謂五逆十惡繫業等

爲重. 以下下品人十念爲輕. 應爲罪所

牽先墮地獄繫在三界者. 今當以義校

量輕重之義. 在心在緣在決定. 不在時節

久近多少也. 云何在心. 彼造罪人自依止

虛妄顚倒見生. 此十念者依善知識方便安

慰聞實相法生. 一實一虛. 豈得相比. 譬如

千歲闇室光若暫至卽便明朗. 6豈得言7闇

下      欄

在室千歲而不去耶. 是名在心. 云何在緣.

彼造罪人. 自依止妄想心依煩惱虛妄果報

衆生生. 此十念者依止無上信心依阿彌

陀如來方便莊嚴眞實淸淨無量功德名號

生. 譬如有人被毒箭所中截筋破骨. 聞

滅除藥鼓卽箭出毒除(首楞嚴經言. 譬如有藥名曰滅除. 若□戰時用以塗

鼓. 聞鼓聞者箭出8除毒. 菩薩摩訶薩亦復如是.

住首楞嚴三昧聞其名者. 三毒之箭自然拔出)

豈可得言彼箭深毒□聞鼓音聲不能拔

箭法毒耶. 是名在緣. 云何在決定. 彼造

9罪人依止有後心有間心生. 此十念者依

止無後心無間心生. 是名決定. 校量三義.

十念者重. 重者先牽能出三有. 兩經一義耳.

問曰. 幾時名爲一念. 答曰. 百一生滅名一

刹那. 六十刹那名爲一念. 此中云念者不

取此時節也. 但言憶念阿彌陀佛若總相

若別相. 隨所觀緣心無他想十念相續名

爲十念. 但稱名號亦復如是. 問曰. 心若

他緣攝之令還. 可知念之多少. 但10知多

少. 復非無間. 若凝心注想. 復依何可得

記念之多少. 答曰. 經言十念者明業事成

辨耳. 不必須知頭數也. 如言?□不識

春秋. 伊蟲豈知朱陽之節乎. 知者言之耳.

十念業成者. 是亦通神者言之耳. 但積念

相續不緣他事便罷. 復何11暇須知念之

頭數也. 若必須知亦有方便. 必須口授.

不得題之筆點

12無量壽經優婆提舍願生偈註卷上

經數:一八一九

經名:無量壽經優婆提舍願生偈註卷下

頁數:八三五

上      欄

無量壽經優婆提舍願生偈

1婆藪槃頭菩薩造(幷)註卷下

2沙門曇鸞註解

論曰  3已下此是解義分. 此分中義有十

重. 一者願偈大意. 二者起觀生信. 三者觀行

體相. 四者淨入願心. 五者善巧攝他. 六者離

菩提障. 七者順菩提門. 八者名義攝對. 九

者願事成就. 十者利行滿足. 論者議也. 言

議偈所以也. 曰者詞也. 指下諸句. 是議釋

偈詞也. 故言論曰. 願偈大意者

此願偈明何義示現觀彼安樂世界見阿彌陀

如來願生彼國故

起觀生信者. 此分中又有二重. 一者示五

念力. 二者出五念門. 示五念力者

云何觀云何生信心若善男子善女人修五念

門行成就畢竟得生安樂國土見彼阿彌陀佛

出五念門者

何等五念門一者禮拜門二者[&FFFF]#歎門三者作

願門四者觀察門五者□向門  門者入出義

也. 如人得門則入出無□. 前四念是入安

樂淨土門. 後一念是出慈悲敎化門

云何禮拜身業禮拜阿彌陀如來應正遍知

諸佛如來德有無量. 德無量故. 德號亦無量

若欲具談紙筆不能載也. 是以諸經或擧

十名或騰三號. 蓋存至宗而已. 豈此盡耶.

所言三號卽此如來應正遍知也. 如來者. 如

法相解如法相說. 如諸佛安積道來. 此佛

中      欄

亦如是來. 更不去後有中故名如來. 應者

應供也. 佛結使除盡得一切智慧. 應受一

切天地衆生供養故曰應也. 正遍知者. 知

一切諸法實不壞相. 不增不減云何不壞. 心

行處滅. 言語道過. 諸法如涅槃相不動. 故

名正遍知. 無□光義. 如前偈中解

爲生彼國意故  何故言此. 菩薩之法常以

晝三時夜三時. 禮十方一切諸佛. 不必有

願生意. 今應4常作願生意故禮阿彌陀如

來也

云何[&FFFF]#歎口業[&FFFF]#歎  [&FFFF]#者[&FFFF]#揚也. 歎者歌

歎也. [&FFFF]#歎非口不宣故曰口業也

稱彼如來名如彼如來光明智相如彼名義欲

如實修行相應故  稱彼如來名者. 謂稱無

□光如來名也. 如彼如來光明智相者. 佛

光明是智慧相也. 此光明照十方世界無有

障□. 能除十5方衆生無明黑闇. 非如日月

珠光但破6空穴中闇也. 如彼名義欲如實

修行相應者. 彼無□光如來名號能破衆生

一切無明. 能滿衆生一切志願. 然有稱名

憶念. 而無明由在而不滿所願者. 何者. 由

不如實修行. 與名義不相應故也. 云何

爲不如實修行與名義不相應. 謂不知

如來是實相身是爲物身. 又有三種不相應.

一者信心不淳. 若存若亡故. 二者信心不

一. 無決定故. 三者信心不相續. 餘念間

故. 此三句展轉相成. 以信心不淳故無決

定. 無決定故念不相續. 亦可念不相續

故不得決定信. 不得決定信故心不淳.

下      欄

與此相違名如實修行相應. 是故論主建言

我一心. 問曰. 名爲法指. 如指指7月. 若稱

佛名號便得滿願者. 指*月之指應能破

闇. 若指*月之指不能破闇. 稱佛名號. 亦

何能滿願耶. 答曰. 諸法萬差不可一槪. 有

名卽法. 有名異法. 名卽法者. 諸佛菩薩名

號般若波羅蜜及陀羅尼章句禁[&FFFF]#音辭等是

也. 如禁腫辭云. 日出東方乍赤乍黃等句. 假

使酉亥行禁不關日出. 而腫得差. 亦如行

師對陳. 但一切齒中誦臨兵□者皆陳列8在

前. 行誦此九字. 五兵之所不中. 抱朴子謂

之要道者也. 又苦轉筋者以木瓜對火

□之則愈. 復有人但呼木瓜名亦愈. 吾身

得其效也. 如斯近事世間其知. 肉不可思

議境界者乎. 滅除藥塗鼓之喩. 復是一事. 此

喩已彰於前故不重引. 有名異法者. 如

指指*月等名也

云何作願心常作願一心專念畢竟往生安樂

國土欲如實修行奢摩他故  譯奢摩他曰

止. 止者止心一處不作 惡也. 此譯名乃不

乖大意於義未滿. 何以言之. 如止心鼻

端. 亦名爲止. 不淨觀止貪慈悲觀止瞋因

緣觀止癡. 如是等亦名爲止. 如人將行

不行亦名爲止. 是知止語色漫. 不正得奢

摩他名也. 如椿□楡柳. 雖皆名木若但云

木安得楡柳耶. 奢摩他云止者9今有三

義. 一者一心專念阿彌陀如來. 願生彼土.

此如來名號及彼國土名號能止一切惡. 二

者彼安樂土過三界道. 若人亦生彼國. 自

經數:一八一九

經名:無量壽經優婆提舍願生偈註卷下

頁數:八三六

上      欄

然止身口意惡. 三者阿彌陀如來正覺住持

力自然止心聲聞□支佛心. 此三種止. 從

如來如實功德生. 是故言欲如實修行奢摩

他故

云何觀察智慧觀察正念觀彼欲如實修行毘

婆舍那故  譯毘婆舍那曰觀. 但汎言觀

義亦未滿. 何以言之. 如觀身無常苦空無

我九1相等皆名爲觀. 亦如上木名不得椿

□也. 毘婆舍那云觀者亦有二義. 一者在

此作想觀彼三種莊嚴功德. 此功德如實故

修行者亦得如實功德. 如實功德者決定得

生彼土. 二者亦得生彼淨土卽見阿彌陀

佛. 未證淨心菩薩畢竟得證平等法身. 與

淨心菩薩與上地菩薩畢竟同得寂滅平

等. 是故言欲如實修行毘婆奢那故

彼觀察有三種何等三種一者觀察彼佛國土

莊嚴功德二者觀察阿彌陀佛莊嚴功德三者

觀察彼諸菩薩莊嚴功德  心緣其事曰觀.

觀心分明曰察

云何□向不捨一切苦惱衆生心常作願□向

爲首得成就大悲心故  □向有二種相. 一

者往相二者還相. 往相者. 以己功德□施

一切衆生. 作願共往生彼阿彌陀如來安樂

淨土. 還相者. 生彼土已. 得奢摩他毘婆舍

那方便力成就. □入生死稠林敎化一切衆

生共向佛道. 若往若還皆爲拔衆生渡生

死海. 是故言□向爲首2得成就大悲心故

觀3察體相者此分中有二體. 一者器體二

者衆生體. 4器分中又有三重. 一者國土體

中      欄

相. 二者示現自利利他. 三者入第一義諦.

國土體相者

云何觀察彼佛國土莊嚴功德彼佛國土莊嚴

功德者成就不可思議力故如彼摩尼如意寶

性相似相對法故  不可思議力者. 總指彼

佛國土十七種莊嚴功德力. 不可得思議

也. 諸經統言. 有五種不可思議. 一者衆生

多少不可思議. 二者業力不可思議. 三者龍

力不可思議. 四者禪定力不可思議. 五者佛

法力不可思議. 此中佛土不可思議. 有二種

力. 一者業力. 謂法藏菩薩出世善根大願業

力所成.  二者正覺阿彌陀法王善住持力所

攝. 此不可思議如下十七種. 一一相皆不

可思議. 至文當釋. 如彼摩尼如意寶性相

似相對者. 借彼摩尼如意寶性示安樂佛土

不可思議性也. 諸佛入涅槃時. 以方便力

留碎身舍利以福衆生. 衆生福盡. 此舍利

變爲摩尼如意寶珠. 此珠多在大海中. 大龍

王以爲首飾. 若轉輪聖王出世. 以慈悲方

便能得此珠. 於閻色提作大饒益. 若須

衣服飮食燈明樂具隨意所欲種種物時. 王

便潔齋置珠於長竿頭發願言. 若我實是轉

轉王者. 願寶珠雨如此之物. 若遍一里若

十里若百里隨我心願. 爾時卽便於虛空中

雨種種物. 皆稱所須滿足天下一切人願.

以此寶性力故. 彼安樂佛土亦如是. 以安

樂性種種成就故. 相似相對者. 彼寶珠力

心衣食者能雨衣食等物. 稱心者意. 非是

不心. 彼佛土則不然. 性滿足成就故無所

下      欄

乏少. 片取彼性爲喩. 故言相似相對. 又彼

寶但能與衆生衣食等願. 不能與衆生無

上道願. 又彼寶但能與衆生一身願. 不能

與衆生無量身願. 有如是等無量差別. 故

言相似

觀察彼佛國土莊嚴功德成就者有十七種應

知何等十七一者莊嚴淸淨功德成就二者莊

嚴量功德成就三者莊嚴性功德成就四者莊

嚴形相功德成就五者莊嚴種種事功德成就

六者涅嚴妙色功德成就七者莊嚴觸功德成

就八者莊嚴三種功德成就九者莊嚴雨功德

成就十者莊嚴光明功德成就十一者莊嚴妙

聲功德成就十二者莊嚴主功德成就十三者

莊嚴眷屬功德成就十四者莊嚴受用功德成

就十五者莊嚴無諸難功德成就十六者莊嚴

大義門功德成就十七者莊嚴一切所心滿足

功德成就  先擧章門次續提釋

莊嚴淸淨功德成就者偈言觀彼世界相勝過

三界道故  此云何不思議. 有凡夫人煩惱

成就亦得生彼淨土. 三界繫業畢竟不牽.

5則是不斷煩惱得涅槃分. 焉可思議

莊嚴量功德成就者偈言究竟如虛空廣大無

邊際故  此云何不思議. 彼國人天若意欲

宮殿樓閣若廣一由旬若百旬若千由旬千

間萬間. 6隨心所成. 人各如此. 又十方世界

衆生願往生者若已生若今生若當生. 一時

一日之頃算數所不能知其多少. 而彼世

界常若虛空無迫□相. 彼中衆生住如此

量中. 志願廣大亦如虛空無有限量. 彼國

經數:一八一九

經名:無量壽經優婆提舍願生偈註卷下

頁數:八三七

上      欄

土量能成衆生心行量. 何可思議

莊嚴性功德成就者偈言正道大慈悲出世善

根生故  此云何不思議. 譬如迦羅心羅蟲

其形微1小. 若得大風身如大山. 隨風大

小爲己身相. 生安樂衆生亦復如是. 生彼

正道世界. 卽成就出世善根入正定聚. 亦

如彼風非身而身. 焉可思議

莊嚴形功德成就者偈2言淨光明滿足如

鏡日月輪故  此云何不思議. 夫忍辱得端

正. 我心影3嚮也. 一得生彼無瞋忍之殊. 人

天色像平等妙絶. 蓋淨光之力也. 彼光非心

行而爲心行之事. 焉可思議

莊嚴種種事功德成就者偈*言備諸珍寶性

具足妙莊嚴故此云何不思議. 彼種種事或

一寶十寶百千種寶隨心稱意無不具足.

若欲令無□焉化沒. 心得自在有踰神通.

安可思議

莊嚴妙色功德成就者偈言無垢光炎熾明淨

曜世間故  此云何不思議. 其光曜事則映

徹表裏. 其光曜心則終盡無明. 光爲佛事.

焉可思議

莊嚴觸功德成就者偈言寶性功德草柔軟左

右旋觸者生勝勝樂過迦□□陀故  此云何不

思議. 夫寶例堅强而此柔軟. 觸樂應著而此

增道. 事同愛作. 何可思議. 有菩薩字愛

作. 形容端正生人染著. 經言. 染之者或生

天上或發菩提心

莊嚴三種功德成就者有三種事應知何等三

種一者水二者地三者虛空  此三種所以幷

中      欄

言者. 以同類故也. 何以言之. 一者六大類.

所謂虛空識地水火風. 二者無分別類. 所謂

地水火風虛空. 但言三類者. 識一大屬衆

生世間故. 火一大彼中無故. 雖有風風不

可見故. 無住處故. 是以六大五類中取有

而可莊嚴. 三種幷言之

莊嚴水功德成就者偈言寶華千萬種彌覆池

流泉微風動華葉交錯光亂轉故  此云何不

思議. 彼淨土人天非水穀身. 何須水耶. 淸

淨成就不須洗濯. 復何用水耶. 彼中無四

時. 常調適不煩熱. 復何須水耶. 不須而

有. 當有所以. 經言. 彼諸菩薩及聲4聞若入

寶地. 意欲令水沒足水卽沒足. 欲令至

膝水卽至膝. 欲令至腰水卽至腰. 欲令

至頸水卽至頸. 欲令[&FFFF]#身自然濯身. 欲

令還復水5輒還復. 調和冷煖自然隨意. 開

神悅體蕩除心垢. 淸明6□潔淨若無形.

寶沙映徹無深不照. 微瀾□流轉相[&FFFF]#注.

安祥徐逝不遲不疾. 波揚無量. 自然妙聲

隨其所應[&FFFF]#不聞者. 或聞佛聲或聞法

聲或聞僧聲. 或聞寂靜聲空無我聲大慈悲

聲波羅蜜聲. 或聞十力無畏不共法聲諸通

慧聲無所作聲不起滅聲無生忍聲乃至甘露

[&FFFF]#頂衆妙法聲. 如是等聲稱其所聞歡喜無

量. 隨順淸淨離欲寂滅眞實之義. 隨順三

寶力無所畏不共之法. 隨順通慧菩薩聲聞

所行之道. 無有三塗苦難之名. 但有自然

快樂之音. 是故其國名曰安樂. 此水爲佛

事. 安可思議

下      欄

莊嚴地功德成就者偈言宮殿諸樓閣觀十方

無□雜樹異光色寶欄遍圍□故  此云何不

思議. 彼種種事或一寶十寶百寶無量寶隨

心稱意莊嚴具足此莊嚴事. 如淨明鏡十

方國土淨穢諸相善惡業緣一切悉現. 彼中

人天見斯事故7探湯不及之情自然成就 .

亦如諸大菩薩以照法性等寶爲冠. 此寶

冠中皆見諸佛. 又了達一切諸法之性. 又

如佛說法華經時. 放眉間光照于東方萬

八千土皆如金色. 從阿鼻獄上至有頂諸

世界中六道衆生生死所趣善惡業緣受報好

醜於此悉見. 蓋斯類也. 此影爲佛事. 安可

思議

莊嚴虛空功德成就者偈言無量寶交絡羅網

遍虛空種種鈴發響宣吐妙法音故  此云何

不思議. 經言. 無量寶網彌覆佛土. 皆以金

縷眞珠百千雜寶奇妙珍異莊嚴校飾. 周□

四面垂以寶鈴. 光色晃耀盡極嚴麗. 自然

德風徐起微動. 其風調和不寒不暑. 溫□

柔軟不遲不疾. 吹諸羅網及衆寶樹. 演發

無量微妙法音. 流布萬種溫雅德香. 其有聞

者塵勞垢習自然不起. 風觸其身皆得快

樂. 此聲爲佛事. 焉可思議

莊嚴雨功德成就者偈言雨華來莊嚴無量香

普薰故  此云何不思議. 經言. 風吹散華遍

滿佛土. 隨色次第. 而不雜亂. 柔軟光澤馨

香[&FFFF]#烈. 足履其上陷下四寸. 隨擧足已還

復如故. 華用已訖地輒開裂以次化沒. 淸淨

無遺隨其時節風吹散華如是六返. 又衆

經數:一八一九

經名:無量壽經優婆提舍願生偈註卷下

頁數:八三八

上      欄

寶蓮華周1滿世界. 一一寶華百千億葉. 其華

[&FFFF]#明無量種色. 靑色靑光白色白光. 玄黃朱

紫光色亦然2暐暐煥爛明曜日月. 一一華中

出三十六百千億光. 一一光中出三十六百

千億佛. 身色紫金相好殊特. 一一諸佛又放

百千光明. 普爲十方說微妙法. 如是諸佛

各各安立無量衆生於佛正道. 華爲佛事.

安可思議

莊嚴光明功德成就者偈言佛慧明淨日除世

癡闇冥故  此云何不思議. 彼土光明從如

來智慧報起. 觸之者無明黑闇終必消除. 光

明非慧能爲慧用. 焉可思議

莊嚴妙聲功德成就者偈言梵聲悟深遠微妙

聞十方故  此云何不思議. 經言. 若人但聞

彼國土淸淨安樂剋念願生. 亦得往生則

入正定聚. 此是國土名字爲佛事. 安可思

議

莊嚴主功德成就者偈言正覺阿彌陀法王善

住持故  此云何不思議. 正覺阿彌陀不可

思議. 彼安樂淨土爲正覺阿彌陀善力住持.

云何可得思議耶. 住名不異不滅. 持名不

散不失. 如以不朽藥塗種子. 在水不瀾

在火不□. 得因緣*則生. 何以故. 不朽藥

力故. 若人一生安樂淨土. 後時意願生三

界敎化衆生. 捨淨土命隨願得生. 雖生

三界雜生3水火中. 無上菩提種子畢竟不

朽. 何以故. 以逕正覺阿彌陀善住持故

莊嚴眷屬功德成就者偈言如來淨華衆正覺

華化生故  此云何不思議. 凡是雜生世界

中      欄

若胎若卵若濕若化眷屬若干苦樂萬品. 以

雜業故. 彼安樂國土[&FFFF]#非是阿彌陀如來正

覺淨華之所化生. 同一念佛無別道故. 遠

通夫四海之內皆爲兄弟也. 眷屬無量. 焉

可思議

莊嚴受用功德成就者偈言愛樂佛法味禪三

昧爲食故  此云何不思議. 不食而資命. 蓋

所資有以也. 豈不是如來滿本願乎. 乘佛

願爲我命. 焉可思議

莊嚴無諸難功德成就者偈言永離身心惱受

樂常無間故  此云何不思議. 經言. 身爲苦

器心爲4惱端. 而彼有身有心而受樂6無

間. 安可思議

莊嚴大義門功德成就者偈言大乘善根界等

無譏嫌名女人及根缺二乘種不生故  淨土

果報離二種譏嫌6過. 應知. 一者體. 二者名.

體有三種. 一者二乘人. 二者女人. 三者諸

根不具人. 無此三過故名離體譏嫌. 名亦

有三種. 非但無三體. 乃至不聞二乘女人

諸根不具三種名. 故名離名譏嫌. 等者平等

一相故. 此云何不思議. 夫諸天共器飯有隨

福之色. 足指按地7乃詳金礫之8旨. 而願

往生者本則三三之品. 今無一二之殊. 亦如

淄□(9食陵反)一味. 焉可思議

莊嚴一切所心滿足功德成就者偈言衆生所

願樂一切能滿足故  此云何不思議. 彼國

人天若欲願往他方世界無量佛刹供養諸

佛菩薩. 及所須供養之具無不稱願. 又欲

捨彼壽命向餘國生修短自在. 隨願皆得.

下      欄

未階自在之位而同自在之用. 焉可思議

示現自利利他者

略說彼阿彌陀佛國土十七種莊嚴功 德成就

示現如來自身利益大功德力成就利益他功

德成就故  言略者. 彰彼淨土功德無量非

唯十七種也. 夫須彌之入芥子. 毛孔之納

大海. 豈山海之神乎. 毛芥之力乎. 能神者神

之耳. 是故十七種雖曰利他. 自利之義炳

然. 可知

入第一義諦者

彼無量壽佛國土莊嚴第一義諦妙境界相十

六句及一句次第說應知  第一義諦者. 佛

因緣法也. 此諦是境義. 是故莊嚴等十六句

稱爲妙境界相. 此義至入10一法句文當更

解釋. 及一句次第者. 謂觀器淨等. 總別十

七句觀行次第也. 云何起次. 建章言歸命

無□光如來願生安樂國. 此中有疑. 疑言. 生

爲有本衆累之元. 棄生願11生. 生何可盡.

爲釋此疑是故觀彼淨土莊嚴功德成就.

明彼淨土是阿彌陀如來淸淨本願無生之

生. 非如三有虛妄生也. 何以言之. 夫法性

淸淨畢竟無生. 言生者是得生者之情耳. 生

苟無生. 生何所盡. 盡夫生者上夫無爲能

爲之身. 下[&FFFF]#(醉. 亡善反)三空不空之痼(廢也病也. 12工路反. )

根敗永13亡號振三千. 無反無復於斯招恥.

體夫生理. 謂之淨土. 淨土之宅所謂十七

句是也. 十七句中總別爲二. 初句是總相.

所謂是淸淨佛土過三界道. 彼過三界有

何相. 下十六種 莊嚴功德成就相是也. 一者

經數:一八一九

經名:無量壽經優婆提舍願生偈註卷下

頁數:八三九

上      欄

量究竟如虛空. 廣大無邊際故. 旣知量. 此

量以何爲本. 是故觀性. 性是本義. 彼淨

土從正道大慈悲出世善根生. 旣言出世善

根. 此善根生何等相. 是故次觀莊嚴現相.

旣知形相. 宜知形相何等體. 是故次觀種

種事. 旣知種種事. 宜知種種事妙色. 是故

次觀妙色. 旣知妙色. 此色有何觸. 是故次

觀觸. 旣知身觸. 應知眼觸. 是故次觀水

地虛空莊嚴三事. 旣知眼觸. 應知鼻觸. 是

故次觀衣華香薰. 旣知眼鼻等觸. 須知離

染. 是故次觀佛慧明照. 旣知慧光淨力. 宜

知聲名遠近. 是故次觀梵聲遠聞. 旣知聲

名. 宜知誰爲增上. 是故次觀1主. 卽知有

主. 誰爲主眷屬. 是故次觀眷屬. 旣知眷屬.

宜知此眷屬若爲受用. 是故次觀受用. 旣

知受用. 宜知此受用有難無難. 是故次觀

無諸難. 旣知無諸難. 以何義故無諸難. 是

故次觀大義門. 旣知大義門. 宜知大義門

滿不滿. 是故次觀所心滿足. 復次此十七句

非但釋疑. 觀此十七種莊嚴成就. 能生眞

實淨信必定得生彼安樂佛土. 問曰. 上言

知生無生. 當是上品生者. 若下下品人乘

十念往生. 豈非取實生耶. 但取實生卽

墮二執. 一恐不得往生. 二恐更生生惑. 答

譬如淨摩尼珠置之濁水水卽淸淨. 若人

雖有無量生死之罪濁. 聞彼阿彌陀如來至

極無生淸淨寶珠名號投之濁心. 念念之中

罪滅心淨卽得往生. 又2是摩尼珠以玄黃

幣□投之於水. 水卽玄黃一如物色. 彼淸

中      欄

淨佛土有阿彌陀如來無上寶珠. 以無量莊

嚴功德成就帛□. 投之於所往生者心水.

豈不能轉生見爲無生智乎. 又如水上

燃火. 火猛則水解. 水解則火滅. 彼下品人雖

不知法性無生. 但以稱佛名力作往生

意願生彼土. 彼土是無生界. 見生之火自

然而滅

衆生體者此分中有二重. 一者觀佛. 二者

觀菩薩. 觀佛者

云何觀佛莊嚴功德成就3觀佛莊嚴功德成

就者有八種4相應知  此觀義已彰前偈

何等八種一者莊嚴座功德成就二者莊嚴身

業功德成就三者莊嚴口業功德成就四者莊

嚴心業功德成就五者莊嚴5大衆功德成就

六者莊嚴上首功德成就七者莊嚴主功德成

就八者莊嚴不虛作住持功德成就何者莊嚴

座功德成就偈言無量大寶王微妙淨華臺故

若欲觀座當依觀無量壽經

何者莊嚴身業功德成就偈言相好光一尋色

像超群生故  若欲觀佛身當依觀無量壽

經

何者莊嚴口業功德成就偈言如來微妙聲梵

響聞十方故  何者莊嚴心業功德成就偈言

同地水火風虛空無分別故無分別者無分別

心故  凡夫衆生6以身口意三7業造罪.

輪轉三界無有窮已. 是故諸佛菩薩莊嚴

身口意三業. 用治衆生虛□三業也. 云何

用治衆生. 以身見故受三塗身卑賤身醜

陋身八難身流轉身. 如是等衆生見阿彌陀

下      欄

如來相好光相身者. 如上種種身業繫縛皆

得解脫. 入如來家畢竟得平等身業. 衆生

以□慢故誹謗正法毁□賢聖8捐□尊

長(尊者君父師也. 長者有德之人及兄黨也. )如是之人應受拔舌苦

□[&FFFF]#苦言敎不行苦無名聞苦如是等種種

諸苦衆生聞阿彌陀如來至德名號說法音

聲. 如上種種口業繫縛皆得解脫. 入如來

家畢竟得平等口業. 衆生以邪見故心生

分別. 若有若無若非若是若好若醜若善若

惡若彼若此. 有如是等種種分別. 以分別

故長淪三有受種種分苦取捨苦. 長寢

大夜無有出期. 9是衆生若遇阿彌陀如來

平等光照. 若聞阿彌陀如來平等意業. 是等

衆生如上種種意業繫縛皆得解脫. 入如來

家畢竟得平等意業. 問曰. 心是覺知相. 云

何可得同地水火風無分別耶. 答曰. 心雖

知相入實相則無知也. 譬如蛇性雖曲入

竹筒則直. 又如人身若鍼刺若蜂□(式亦反)則

有覺知. 若石蛭(之一反)□若甘刀割則無覺知.

如是等有知無知在于因緣. 若在因緣則

非知非無知也. 問10曰. 心入實相可令無

知. 云何得有一切種智耶. 答曰. 凡心有

知則有所不知. 聖心無知故無所不知.

無知而知. 知卽無知也. 問曰. 旣言無知故

無所不知. 若無所不知者. 豈不是知種

種法耶. 旣知種種之法. 復云何言無所分

別耶. 答曰. 諸法種種相皆如幻化. 然幻化

象馬非無長頸鼻手11足異. 而智者觀之豈

言定有象馬分別之耶

經數:一八一九

經名:無量壽經優婆提舍願生偈註卷下

頁數:八四○

上      欄

何者莊嚴大衆功德成就偈言天人不動衆淸

淨智海生故何者莊嚴上首功德成就偈言如

須彌山王勝妙無過者故何者莊嚴主功德成

就偈言天人丈夫衆恭敬繞瞻仰故何者莊嚴

不虛作住持功德成就偈言觀佛本願力遇無

空過者能令速滿足功德大寶海故  不虛作

住持功德成就者. 蓋是阿彌陀如來本願力

也. 今當略示虛作之相不能住持. 用顯彼

不虛作住持之義. 人有輟(止也. 貞劣反)餐養士. 或

疊起舟中積金盈庫. 而不[&FFFF]#餓死. 如斯

之事觸目皆是. 得非作得在非守在. 皆

由虛妄業作不能住持也. 所言不虛作住

持者. 依本法藏菩薩四十八願今日阿彌陀

如來自在力. 願以成力力以就願. 願不

徒然力不虛設. 力願相符畢竟不差故曰

成就

卽見彼佛未證淨心菩薩畢竟得證平等法身

與淨心菩薩與上地諸菩薩畢竟同得寂滅平

等故  平等法身者八地已上法性生身菩薩

也. 寂滅平等者卽此法身菩薩所證寂滅平

等1之法也. 以得此寂滅平等法故名爲

平等法身. 以平等法身菩薩所得故名爲

寂滅平等法也. 此菩薩得報生三昧. 以

三昧神力能一處一念一時遍十方世界. 種

種供養一切諸佛及諸佛大會衆海. 能於無

量世界無佛法僧處. 種種示現種種敎化.

度脫一切衆生常作佛事. 初無往來想供

養想度脫想. 是故此身名爲平等法身. 此法

名爲寂滅平等法也. 未證淨心菩薩者初地

中      欄

已上七地已還諸菩薩也. 此菩薩亦能現身.

若百若千若萬若億若百千萬億2無佛國土

施作佛事. 要3須作心入三昧. 乃能非

不非心. 以作心故名爲未得淨心. 此菩薩

願生安樂淨土卽見阿彌陀佛見阿彌陀

4佛時與上地諸菩薩畢竟身等法等. 龍樹

菩薩婆藪5槃頭菩薩輩願生彼者當爲此

耳. 問曰. 案十地經. 菩薩進趣階級漸有無

量6功[&FFFF]#. 逕多劫數然後乃得此. 云何見

阿彌陀佛時畢竟與上地諸菩薩身等法等

耶. 答曰. 7言畢竟者未言卽等也. 畢竟

不失此等故言等耳. 問曰. 若不卽等復何

8待言菩薩. 但登初地以漸增進自然當與

佛等. 何假言與上地9菩薩等. 答曰. 菩薩

於七地中得大寂滅. 上不見諸佛可心. 下

不見衆生可度. 欲捨佛道證於實際. 爾

時若不得十方諸佛神力加勸. 卽便滅度與

二乘無異. 菩薩若往生安樂見阿彌陀佛.

卽無此難. 是故須言畢竟平等. 復次無量

壽經中. 阿彌陀如來願言. 設我得佛. 他

方佛土諸菩薩衆來生我國. 究竟必至一生

補處. 除其本願自在. 所化爲衆生故被

弘誓□積累德本. 度脫一切遊諸佛國修

菩薩行. 供養十方諸佛如來開化□沙無量

衆生. 使立無上正眞之道. 超出常論諸地

之行現前修習普賢之德. 若不爾者不取

正覺. 案此經推彼國菩薩. 或可不從一

地至一地. 言十地階次者. 是釋迦如來於

關色提一應化道耳. 他方淨土何必如此. 五

下      欄

種不思議中佛法最不可思議. 若言菩薩必

從一地至一地無超越之理. 未敢10詳也.

譬如有樹名曰好堅. 是樹地生百歲. 乃具

一日長高百丈. 日日如此. 計百歲之11長豈

類修松耶. 見松生長日不過寸. 聞彼好

堅何能不疑. 卽12曰有人聞釋迦如來證羅

漢於一聽13制無生於終朝. 謂是接誘之言

非稱實之說. 聞此論事亦當不信. 夫非常

之言不入常人之耳. 謂之不然亦其宜也

略說八句示現如來自利利他功德莊嚴次第

成就應知  此云何次第. 前十七句是莊嚴

國土功德成就. 旣知國土相. 應知國土之

主. 是故次觀佛莊嚴功德. 彼佛若爲莊嚴.

於何處坐. 是故先觀座. 旣知座已. 宜知座

主. 是故次觀佛莊嚴身業. 旣知身業. 應知

有何聲名. 是故次觀佛莊嚴口業. 旣知名

聞. 宜知得名所以. 是故次觀莊嚴心業. 旣

知三業具足. 應爲人天大師堪受化者是

誰. 是故次觀大衆功德. 旣知大衆有無量

功德. 宜知上首者誰. 是故次觀上首. 上首

是佛. 旣知上首. 恐同長幼. 是故14次觀主.

旣知是主. 主有何增上. 是故次觀莊嚴不

虛作住持. 八句次第成15已. 觀菩薩者

云何觀察菩薩莊嚴功德成就觀察菩薩莊嚴

功德成就者觀彼菩薩有四種正修行功德成

就應知  眞如是諸法正體. 體如而行則是

不行. 不行而行名如實修行. 體唯一如而義

分爲四. 是故四行以一正統之

何者爲四一者於一佛土身不動搖而遍十方